264 T. THORELL 
diis posticis sunt separati, his spatiis oculi medii antici diametro 
fere duplo et dimidio majoribus, et aeque circiter magnis ac spa- 
tium inter oculos anticos medios et laterales, sed non parum 
minoribus quam spatium inter oculos posticos medios et laterales. 
Oculi medii antici intervallo sunt separati, quod duplo majus est 
quam spatia, quibus a lateralibus anticis distant, his spatiis dia- 
metro oculi lateralis antici saltem dimidio, non vero duplo, 
majoribus. Oculi medii postici circiter duplo longius inter se 
quam a lateralibus posticis distant. Spatium inter oculos laterales 
anticos et marginem clypei eorum diametrum saltem aequat; 
spatium inter medios anticos et marginem illum horum oculo- 
rum diametro non parum majus est, sed circa dimidio minus 
quam spatia inter oculos medios anticos et posticos. Sternum 
ovatum, antice emarginato-truncatum, postice brevissime acumi- 
natum, laeve, nitidissimum, pilosum. Mandibulae directae, breves 
et fortes, sub-conicae, femoribus anticis basi non parum latiores, 
patellas anticas longitudine paene aequantes, fere ‘/, longiores 
quam latiores basi, in latere exteriore leviter rotundatae, latere 
interiore recto, in dorso paene rectae et paene planae (parum 
transversim convexae), nitidae, basi sat subtiliter rugoso-punctatae, 
a medio apicem versus sat crasse transversim rugosae; unguis 
brevis. Palpt parvi, graciles, clava minuta, tibias anticas latitu- 
dine aequanti. Pars patellaris vix dimidio longior quam latior 
est, pars tibialis ea paene duplo brevior sed vix latior, paullo 
latior quam longior, apice late et paullo oblique truncata, in apice 
lateris exterioris procursibus duobus munita, quorum superior, 
basi pallidus, apice niger, spinam gracilem acuminatam foras di- 
rectam et apice exteriora versus paulloque deorsum flexam for- 
mat, alter, sub hac spina situs, latior et brevior est, pallidus 
totus, apice oblique truncatus, anteriora versus et paullo foras 
directus. Pars tarsalis, partes duas priores conjunctas longitudine 
paene aequans, parte tibiali circa dimidio latior, et paullo longior 
quam latior est, breviter sub-piriformis, in latere interiore prae- 
sertim basin versus ample et fortiter rotundata, latere exteriore 
in parte dimidia basali fortiter rotundato quoque, dein vero usque 
ad apicem acuminatum paullo emarginato sive late sinuato. 
— 
